CELEX: E2018J0003
Language: fi
Date: 2019-05-14 00:00:00
Title: Tuomioistuimen tuomio, annettu 14 päivänä toukokuuta 2019, asiassa E-3/18, EFTAn valvontaviranomainen vastaan Islanti (EFTA-valtion velvoitteiden laiminlyönti – täytäntöönpanon laiminlyönti – asetus (EU) 2015/1051)

19.9.2019   
            
            
               FI
            
            
               Euroopan unionin virallinen lehti
            
            
               C 315/4
            
         
      TUOMIOISTUIMEN TUOMIO,
      annettu 14 päivänä toukokuuta 2019,
      asiassa E-3/18,
      EFTAn valvontaviranomainen vastaan Islanti
      
         (EFTA-valtion velvoitteiden laiminlyönti – täytäntöönpanon laiminlyönti – asetus (EU) 2015/1051)
      
      (2019/C 315/05)
      Asiassa E-3/18, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että Islanti ei ole ryhtynyt tarvittaviin toimenpiteisiin saattaakseen Euroopan talousalueesta tehdyn sopimuksen liitteessä XIX olevassa 7ja kohdassa tarkoitetun säädöksen (komission täytäntöönpanoasetus (EU) 2015/1051, annettu 1 päivänä heinäkuuta 2015, kuluttajariitojen verkkovälitteisestä riidanratkaisusta annetussa Euroopan parlamentin ja neuvoston asetuksessa (EU) N:o 524/2013 tarkoitetun verkkovälitteisen riidanratkaisufoorumin tehtävien suorittamista koskevista yksityiskohtaisista säännöistä, sähköistä valituslomaketta koskevista yksityiskohtaisista säännöistä ja yhteyspisteiden välistä yhteistyötä koskevista yksityiskohtaisista säännöistä), sellaisena kuin se on mukautettuna sopimuksen pöytäkirjalla 1, osaksi sisäistä oikeusjärjestystään sopimuksen 7 artiklassa tarkoitetulla tavalla. EFTAn tuomioistuin, toimien kokoonpanossa Páll Hreinsson, presidentti, sekä tuomarit Per Christiansen (esittelevä tuomari) ja Bernd Hammermann, antoi 14 päivänä toukokuuta 2019 tuomion, jonka tuomiolauselma on seuraava:
      Tuomioistuin
      
                  1.
               
               
                  toteaa, että Islanti on laiminlyönyt Euroopan talousalueesta tehdyn sopimuksen 7 artiklan mukaiset velvoitteensa, koska se ei ole saattanut säädetyssä määräajassa kyseisen sopimuksen liitteessä XIX olevassa 7ja kohdassa tarkoitettua säädöstä (komission täytäntöönpanoasetus (EU) 2015/1051, annettu 1 päivänä heinäkuuta 2015, kuluttajariitojen verkkovälitteisestä riidanratkaisusta annetussa Euroopan parlamentin ja neuvoston asetuksessa (EU) N:o 524/2013 tarkoitetun verkkovälitteisen riidanratkaisufoorumin tehtävien suorittamista koskevista yksityiskohtaisista säännöistä, sähköistä valituslomaketta koskevista yksityiskohtaisista säännöistä ja yhteyspisteiden välistä yhteistyötä koskevista yksityiskohtaisista säännöistä), sellaisena kuin se on mukautettuna sopimuksen pöytäkirjalla 1, osaksi sisäistä oikeusjärjestystään;
               
            
                  2.
               
               
                  määrää Islannin maksamaan oikeudenkäyntikulut.